**ПРИЛОЖЕНИЯ към публична покана**

 **по реда на Глава осма „а“ от ЗОП**

***за:***

***“Избор на оператор на обществена клетъчна телекомуникационна мрежа с национално покритие за връзка с подвижни абонати, оперираща по стандарт GSM” по три обособени позиции***

**Уважаеми ГОСПОЖИ И господа,**

Министерство на здравеопазването, на основание и по реда на чл.14, ал.4, т.2 във връзка с Глава осма „а“ от Закона за обществените поръчки /ЗОП/, кани всички заинтересовани лица да подадат оферти за избор на изпълнители за възлагане на обществена поръчка при следните условия:

1. **Предмет на поръчката**: “Избор на оператор на обществена клетъчна телекомуникационна мрежа с национално покритие за връзка с подвижни абонати, оперираща по стандарт GSM”, по три обособени позиции:

Обособена позиция 1: “Избор на оператор на обществена клетъчна телекомуникационна мрежа с национално покритие за връзка с подвижни абонати, оперираща по стандарт GSM” за нуждите на програма “ПКХС” за 2015 г.“

Обособена позиция 2: “Избор на оператор на обществена клетъчна телекомуникационна мрежа с национално покритие за връзка с подвижни абонати, оперираща по стандарт GSM” за нуждите на програма „УНПТБ” за 2015 г.“

Обособена позиция 3: “Избор на оператор на обществена клетъчна телекомуникационна мрежа с национално покритие за връзка с подвижни абонати, оперираща по стандарт GSM” за нуждите на Министерство на здравеопазването за 2015 г.”

**2.** **Правно основание**: Предоставяне на „услуга“ по смисъла на чл. 3, ал. 1, т. 2 от ЗОП.

**3. Обхват и цел на поръчката**: съгласно Техническа спецификация за изпълнението на поръчката, приложени тук.

**4.** **Прогнозна стойност на обществената поръчка** -общата стойност на поръчката e: **62 000 лв. без ДДС.** Посочената стойност представлява максималният финансов ресурс, с който Възложителят разполага за изпълнение на услугата, предмет на поръчката. Максималният разполагаем ресурс на Възложителя за изпълнение на отделните обособени позиции, е както следва:

**Обособена позиция № 1** – “Избор на оператор на обществена клетъчна телекомуникационна мрежа с национално покритие за връзка с подвижни абонати, оперираща по стандарт GSM” за нуждите на програма “ПКХС” за 2015г.“ – **32 000,00 лв. без ДДС**;

**Обособена позиция № 2** – “Избор на оператор на обществена клетъчна телекомуникационна мрежа с национално покритие за връзка с подвижни абонати, оперираща по стандарт GSM” за нуждите на програма „УНПТБ” за 2015г.“ – **12 000,00 лв. без ДДС**.

**Обособена позиция № 3** – “Избор на оператор на обществена клетъчна телекомуникационна мрежа с национално покритие за връзка с подвижни абонати, оперираща по стандарт GSM” за нуждите на Министерство на здравеопазването за 2015 г.” – **18 000,00 лв. без ДДС**.

**5. Цена и условия на плащане:**

**5.1.** Цените са в лева, без начислен ДДС. Разговорите в корпоративната група на програма “ПКХС”, програма „УНПТБ” и Министерство на здравеопазването, следва да бъдат безплатни и неограничени.

**5.2. Начин на плащане.**

Заплащането на предоставените услуги се извършва ежемесечно, в **български лева** по банков път, в срок до 30 /тридесет/ дни след представяне на фактура – оригинал за стойността на ползваните услуги за предходния месец с и без ДДС.

**6. Общи изисквания към участниците:**

6.1. За изпълнение на настоящата поръчка, възлагана по реда на Глава осма „а“ от Закона за обществените поръчки, могат да участват български или чуждестранни физически или юридически лица, включително техни обединения, които отговарят на изискванията, регламентирани от ЗОП и посочените от Възложителя изисквания в публичната покана и настоящите приложения към поканата.

6.2. Всеки участник може да представи само една оферта. Всички документи, които са на чужд език, се представят и с превод на български език.

6.3. ***Участник представя оферта по всички обособени позиции*.** Не се допуска представянето на варианти на офертата.

6.4. *Не може да участва* във възлагането на поръчката лице, съответно Възложителят ще отстрани от участие в процедурата всеки участник, при който е налице някое от следните обстоятелства по чл. 47, ал. 1, т. 1 (без б.“е“) и ал. 5 от ЗОП:

6.4.1. е осъден с влязла в сила присъда, освен ако е реабилитиран, за:

а) престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс;

б) подкуп по чл. 301 - 307 от Наказателния кодекс;

в) участие в организирана престъпна група по чл. 321 и 321а от Наказателния кодекс;

г) престъпление против собствеността по чл. 194 - 217 от Наказателния кодекс;

д) престъпление против стопанството по чл. 219 - 252 от Наказателния кодекс.

 6.4.2. при който лицата, посочени в чл. 47, ал. 4 от ЗОП, са свързани лица по смисъла на § 1, т. 23а от допълнителните разпоредби на Закона за обществените поръчки с Възложителя или със служители, на ръководна длъжност в неговата организация;

6.4.3. който е сключил договор с лице по чл. 21 или чл. 22 от Закона за предотвратяване и установяване на конфликт на интереси;

6.4.4. който е свързано лице с друг участник или кандидат в съответствие с чл. 55, ал. 7 от ЗОП;

6.4.5. за който са налице обстоятелства по чл.8, ал.8, т.2 от ЗОП;

6.4.6. за който е налице някое от обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, а именно: е дружество, регистрирано в юрисдикции с преференциален данъчен режим или свързано с него лице.

При подаване на офертата участниците декларират липсата на горепосочените обстоятелства /с попълване на декларация по приложения образец/.

В случай, че участникът подава оферта като обединение/консорциум, което не е регистрирано като самостоятелно юридическо лице, тогава участниците в обединението/ консорциума подписват документ (договор), който следва да бъде представен от участника в заверено копие към офертата. Документът трябва да съдържа клаузи, които гарантират, че:

* Всички членове на обединението/ консорциума са отговорни заедно и поотделно за изпълнението на договора;
* Е определен представляващият обединението/ консорциума, който е упълномощен да задължава, да получава указания за и от името на всеки член на обединението/ консорциума. Допуска се повече от едно лице да представляват обединението заедно и поотделно;
* Срокът на обединението е най-малко за времето, за което поръчката ще бъде изпълнена;
* Всички членове на обединението/ консорциума са задължени да останат в него за целия период на изпълнение на договора;
* Разпределение на дейностите от предмета на възлаганата поръчка между участниците в обединението, както и ресурсите, с които ще участва всеки един от участниците в обединението.

- Представляващият обединението/ консорциума е упълномощен да представи офертата от името и за сметка на обединението и да сключи договор с Възложителя.\*

\*Когато в договора не е посочено лицето, което представлява участниците в обединението – се представя и документ, подписан от лицата в обединението, в който се посочва представляващият.

Не се допускат промени в състава на обединението след изтичане на срока за подаване на офертите.

Когато участник в процедурата е обединение, което не е юридическо лице, декларацията по чл. 47, ал. 1, т. 1, (без б. „е“) и ал. 5 от ЗОП /по образец към настоящата документация/ се представя за всяко физическо или юридическо лице, включено в обединението.

Възложителят не поставя изискване за създаване на юридическо лице, в случай, че избраният за Изпълнител участник е обединение от физически и/или юридически лица.

Участниците в процеса на провеждане на процедурата уведомяват писмено Възложителя за всички настъпили промени в декларираните обстоятелства по чл. 47, ал. 1, т. 1 (без б.“е“) и 5 и ал. 5 от ЗОП в 7-дневен срок от настъпването им.

**7. Специфични изисквания към участниците:**

7.1. Изисквания за регистрация на участниците, когато наличието на регистрацията е определено със закон като условие за осъществяване на предмета на поръчката:

7.1.1. Участникът да притежава „Разрешение за ползване на индивидуално определен ограничен ресурс – номера, за осъществяване на обществени електронни съобщения чрез мобилна наземна мрежа, с предоставен индивидуално определен ограничен ресурс – радиочестотен спектър“

*Това обстоятелство се доказва* с представянето на заверено копие на „Разрешение за ползване на индивидуално определен ограничен ресурс – номера, за осъществяване на обществени електронни съобщения чрез мобилна наземна мрежа, с предоставен индивидуално определен ограничен ресурс – радиочестотен спектър“

7.2. Изисквания гарантиращи качеството на изпълнението на поръчката:

7.2.1. Участниците да притежават валиден сертификат за внедрена система за управление на качеството ISO 9001:2008 или еквивалент, с обхват съгласно предмета на поръчката.

*Това обстоятелство се доказва* с представянето на копие на валиден сертификат за внедрена система за управление на качеството ISO 9001:2008 или еквивалент, с обхват съгласно предмета на поръчката, издаден на името на участника.

**8. Офертите на участниците трябва да съдържат следните документи**:

 8.1. **Списък на документите**, съдържащи се в офертата, подписан от участника. В списъка участникът следва да опише всички представени от него документи (задължителни и други по преценка на участника). Списъкът на документите се поставя в началото на офертата. Всеки лист, съдържащ се в плика с офертата, следва да бъде номериран и подреден съгласно списъка;

 8.2. **Оферта за участие с данни за лицето, което прави предложението** - попълнена по приложения образец;

 8.3. **Декларация за отсъствие на обстоятелствата по чл. 47, ал. 1, т. 1 (без б.“е“) и ал. 5 от ЗОП** – попълнена по образец;

8.4. **Пълномощно** на лицето, упълномощено да представлява участника в процедурата и да подписва офертата или документи, част от офертата (представя се оригинал или заверено копие на пълномощното; пълномощното се представя, когато участникът не се представлява от лицата, които имат право на това, съгласно документите му за регистрация).

8.5. **Общи условия за взаимоотношения между Оператора и крайните потребители.**

8.6. **Копие** на „Разрешение за ползване на индивидуално определен ограничен ресурс – номера, за осъществяване на обществени електронни съобщения чрез мобилна наземна мрежа, с предоставен индивидуално определен ограничен ресурс – радиочестотен спектър“

8.7. **Копие** на валиден сертификат за внедрена система за управление на качеството ISO 9001:2008 или еквивалент, с обхват съгласно предмета на поръчката, издаден на името на участника.

8.8. **Декларация,** че участника поема задължение да не се разкриват и разпространяват съобщенията в т.ч. данните за технологични нужди и свързаните с тях трафични данни, данни за местоположението, както и данните, необходими за идентифициране на потребителя, които са станали известни при предоставяне на електронните съобщителни мрежи и/или услуги, както и за уведомяване при опасност от нарушаване сигурността на електронните съобщителни мрежи - за опасността, за необходимите средства за отстраняването и, както и за разходите, които са свързани с това – свободен текст.

8.9. **Декларация за използване/неизползване на подизпълнители** и списък с имената им, с посочване на вида на работите, които ще извършват и дела на тяхното участие, попълнен образец. С офертата си участниците може без ограничения да предлагат ползването на подизпълнители. При деклариране участие на подизпълнител, участника прилага декларация за съгласие за участие като подизпълнител /и двете декларации са по образец/

8.10. **Декларация** за обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици /по образец/;

8.11. **Декларация** по чл. 56, ал. 1, т.12 от ЗОП /по образец/;

8.12. **Декларация** за липса на обстоятелства по чл. 8, ал. 8, т. 2 от ЗОП /по образец/;

8.13. **Декларация** за липса на свързаност с друг участник по чл. 55, ал. 7 от ЗОП /по образец/;

8.14. **Техническо предложение** – изготвено по образец и при съблюдаване на пълното описание на обекта на поръчката, Техническите спецификации и изискванията на Възложителя за изпълнение на поръчката.

8.15. **Ценово предложение** - изготвено по образец и при съблюдаване на изискванията на Възложителя.

8.16. Декларация по чл. 33, ал. 4 от ЗОП, ако е приложимо (свободен текст). Съгласно чл. 33, ал. 4 от ЗОП, при подаване на офертата участникът може да посочи коя част от нея има конфиденциален характер и да изисква от възложителя да не я разкрива.

*Забележка: Декларацията не е задължителен документ към съдържанието на офертата. Възложителят няма право да разкрива информация, предстоставена му от участник и посочена от същия като конфиденциална по отношение на технически или търговски тайни, с изключение на случаите, определени със закон /вкл. публичните действия на комисията, съгласно чл. 101г, ал.3 от ЗОП/.*

Документите се представят в оригинал или заверено от участника копие /освен ако изрично не е указано друго/. Всички документи представени на чужд език, се представят и в превод на български език. Всички декларации се представят в оригинал и се подписват по реда и от лицата, посочени тук.

Когато участник в процедурата е обединение, което не е юридическо лице, декларацията за отсъствие на обстоятелствата по чл. 47, ал. 1, т. 1 (без б.“е“) и ал. 5 от ЗОП се представя от всяко лице, участник в обединението.

 Всички документи се представят в един плик.

**9. Критерий за оценка.**

За всяка отделна оферта, която отговаря на изискванията на ЗОП и изискванията на Възложителя, назначената комисия извършва класация, въз основа на критерия по чл. 37, ал. 1, т. 2 от ЗОП – **„икономически най-изгодна оферта”**. Възложителя ще оценява следните критерии, със съответната тежест, съгласно методиката за оценка приложение към поканата.

|  |  |  |
| --- | --- | --- |
| Критерии /К/ -Икономически най-изгодно предложение, при следните показатели за оценяване | Максимален брой точки | Относителна тежест |
| Ц-Ценови критерии | 100 |  90 % |
| Т-Технически критерии  | 100 |  10 % |

**10.** **Срок на валидност на офертата**: посочва се от участника в офертата /по приложения образец /, като не трябва да бъде по-кратък от **90 (деветдесет) календарни дни** от датата, определена като краен срок за подаване на офертите.

**11.** **Срок и начин на подаване на офертата**: Офертите на участниците ще се приемат в деловодството на Министерство на здравеопазването на адрес: гр. София, пл. „Света Неделя” № 5, всеки работен ден от 9:00 часа 17:30 ч. до датата, посочена в публичната покана. Ако участникът изпраща офертата чрез препоръчана поща или куриерска служба, разходите са за негова сметка. В този случай той следва да изпрати офертата така, че да обезпечи нейното пристигане на посочения от Възложителя адрес преди изтичане на срока за подаване на офертите. Рискът от забава или загубване на офертата е за участника. Възложителят не се ангажира да съдейства за пристигането на офертата на адреса и в срока определен от него.

**Офертите се подават в запечатан, непрозрачен, с ненарушена цялост плик** и с надпис:

1. До Министерство на здравеопазването, гр. София – 1000, пл. „Света Неделя” № 5
2. Оферта за участие в процедура по реда на Глава осма „а“ от ЗОП с предмет:

***“Избор на оператор на обществена клетъчна телекомуникационна мрежа с национално покритие за връзка с подвижни абонати, оперираща по стандарт GSM” по три обособени позиции,***

Наименование, адрес за кореспонденция, телефон и по възможност факс и електронен адрес на участника.

1. Следното предписание: *“Да не се отваря преди разглеждане от страна на Комисията за оценяване и класиране”.*

До изтичане на срока за получаване на оферти всеки участник може да промени, допълни или оттегли офертата си. Оттеглянето на офертата прекратява по-нататъшното участие на участника в процедурата за избор на изпълнител. Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст „*Допълнение/Промяна на оферта/с входящ номер…………… за участие в процедура по реда на Глава осма „а“ от ЗОП с предмет:*

***“Избор на оператор на обществена клетъчна телекомуникационна мрежа с национално покритие за връзка с подвижни абонати, оперираща по стандарт GSM” по три обособени позиции,***

Оферти, които са представени след крайния срок за получаване или в незапечатан, прозрачен или скъсан плик, се връщат на подателя незабавно. Получените оферти се съхраняват в деловодството на Министерство на здравеопазването до деня, определен за отваряне на офертите.

**12. Срок и място на изпълнение:** договорите за изпълнение на услугите ще бъдат сключвани със срок до 31.12.2015 г. или до изчерпване на разполагаемият финансов ресурс с място на изпълнение гр София.

**13. Отваряне на офертите и комуникация с участниците:**

Получаването, разглеждането и оценката на офертите се извършва от назначена от Възложителя комисия, съгласно изискванията на Закона за обществените поръчки.

Отварянето на офертите се извършва при условията на [чл. 68, ал. 3](http://web.apis.bg/p.php?i=9663#p18616926) от ЗОП, а именно: отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване и други лица при спазване на установения режим за достъп до сградата, в която се извършва отварянето.

 **Място, дата и час на отваряне на офертите: Отварянето на офертите ще се извърши в сградата на Министерството на здравеопазването на адрес: гр. София, пл. „Света неделя“ № 5, на 23.01.2015 г. от 14,30 часа.**

При промяна на посочените дата или час за отваряне на офертите, Възложителят ще информира предварително потенциалните участници чрез публикуване на съобщение в профила на купувача.

 След отваряне на офертите комисията обявява техническите и ценовите предложения на участниците, включени в комплексната оценка. Комисията предлага по един представител от присъстващите участници да подпише техническите и ценовите предложения.

 Комисията съставя протокол за получаването, разглеждането и оценката на офертите и за класирането на участниците. Протоколът се представя на Възложителя за утвърждаване, след което в един и същи ден се изпраща на участниците и се публикува в профила на купувача при условията на [чл. 22б, ал. 3](http://web.apis.bg/p.php?i=9663#p18616871) от ЗОП.

Възложителят може да възложи изпълнението на поръчката и в случаите, когато е подадена само една оферта, ако същата е в съответствие с Техническите спецификации.

**14. Сключване на договор.**

Възложителят сключва писмен договор, който включва всички предложения от офертата на класирания на първо място участник. При сключване на договора класираният на първо място участник представя:

1. документи, издадени от компетентен орган, за удостоверяване липсата на обстоятелствата по чл. 47, ал. 1, т. 1 (без б.“е“) от ЗОП, освен когато законодателството на държавата, в която е установен, предвижда включването на някое от тези обстоятелства в публичен регистър или предоставянето им служебно на възложителя и

2. декларация за липсата на обстоятелствата по чл. 47, ал. 5 от ЗОП /актуална към датата на сключване на договора/.

При сключване на договора класираният на първо място участник е длъжен да представи и гаранция за добро изпълнение, съгласно подробно описаното по-долу тук.

**15. Гаранция за изпълнение.**

Гаранцията за изпълнение е в размер на 3 % /**три на сто/** от стойността на договора без ДДС за изпълнение на поръчката /за съответната обособена позиция/.

Гаранцията за изпълнение може да се внесе по банков път или може да се представи под формата на банкова гаранция. Участникът сам избира формата на гаранцията за изпълнение. Участникът, определен за изпълнител на обществената поръчка, представя банковата гаранция или платежния документ за внесената по банков път гаранция за изпълнение на договора при неговото сключване.

Гаранцията за изпълнение под формата на парична сума трябва да бъде внесена по следната сметка на възложителя:

**Банка: БНБ Централно управление,**

**Банков код (BIC): BNBG BGSD,**

**Банкова сметка (IBAN): BG21 BNBG 9661 3300 1293 01**.

Ако участникът, определен за изпълнител, избере да представи гаранцията за изпълнение под формата на „парична сума”, платена по банков път, документът, удостоверяващ платената гаранция, следва да бъде заверен с подпис и печат от съответната банка. В случай, че участникът е превел парите по електронен път (електронно банкиране), той следва да завери съответния документ с подпис и печат /когато има такъв/.

Когато участникът избере гаранцията за изпълнение да бъде банкова, тогава в нея трябва да бъде изрично записано, че тя е безусловна и неотменима, че е в полза на Възложителя и че е със срок на валидност поне 60 (шестдесет) календарни дни след датата на изпълнение на договора. В платежното нареждане или в банковата гаранция изрично се посочва предмета на договор, за който се представя гаранцията.

Когато участник в процедурата е обединение от правни субекти, което не е юридическо лице, в документа за внесена гаранция или банковата гаранция следва да е отразено, че тя се внася от цялото обединение и ползва всички участници в обединението, а не само идентификация на единия от тях.

**16. тЕХНИЧЕСКА СПЕЦИФИКАЦИЯ:**

|  |  |
| --- | --- |
|  | **І. Технически изисквания**  |
|  |  |
|  | Участникът да предложи услуги по пренос на глас, кратки текстови съобщения (SMS), мултимедийни съобщения (MMS), данни и достъп до интернет чрез обществена електронна мрежа по стандарт GSM /UMTS с национално покритие за нуждите на програма “ПКХС”, програма „УНПТБ” и Министерство на здравеопазването. |
|  | Да се предоставят общо 382 бр. SIM карти и възможност за допълнителна доставка при необходимост на до 1000 броя SIM карти; |
|  | Срокът заактивиране и предоставяне на Възложителяна първоначално заявения брой SIM – карти е до 7 (седем) работни дни, считано от датата на сключване на договора и получаване на писмена заявка от Възложителя. |
|  | Срокът за предоставяне на допълнително заявения от Възложителя брой SIM – карти е до 3 (три) работни дни след получаване на заявката. |
|  | Да бъде осигурена възможност на потребителите в групата за провеждане на разговори и услуги в рамките на корпоративната группа и извън нея. Разговори към други мобилни оператори, фиксирани мрежи, роуминг, международни разговори, изпращане и получаване на кратки текстови съобщения (SMS), мултимедийни съобщения (MMS) и достъп до интернет. |
|  | Да бъде осигурена съвместимост на услугите с оборудването на ВЪЗЛОЖИТЕЛЯ – Участникът трябва да осигури работата на съществуващите в системата на Министерство на здравеопазването мобилни апарати, Gateway устройства и 3G USB модеми в неговата мобилна мрежа без разходи за Възложителя, а при невъзможност – безплатната им замяна с модели, покриващи и/или разщиряващи техническите им характеристики и функционални възможности с цел свързване към обществената мрежа. |
|  | Кредитни лимити на SIM картите – по избор на Министерство на здравеопазването с възможност за промяна; |
|  | Възможност за определяне на достъпа на всяка една SIM карта до различни услуги като SMS, интернет, MMS, WAP, Гласова поща, GPRS, UMTS и други; |
|  | Първоначален период на таксуване – 30 секунди, а след това тарифиране на 1/една/ секунда; |
|  | Дубликат на открадната или изгубена карта в рамките на 24 ч., безплатна доставка до адреса на Възложителя; |
|  | Участникът е длъжен:* да запази съществуващите телефонни номера, използвани понастоящем от Министерство на здравеопазването;
* да осигури при необходимост безплатна преносимост на съществуващите номера;

**Заб.** Актуалният списък от номерата за запазване ще бъде предоставен при подписване на договор, като разходите по пренасянето са за сметка на Изпълнителя. |
|  | Предоставяне на възможност за безплатна замяна на стандартна SIM карта с микро SIM или нано SIM карта; |
|  | Предоставяне на услуга "мобилен достъп до интернет" за ползване чрез SIM картите на Възложителя. |
|  | Участникът да предложи допълнителни услуги подпомагащи дейността на Възложителя:  |
| * 1. 13.1
 | След уведомяване от страна на Възложителя по всяко време от срока на действие на договора да извършва промяна на броя на ползваните SIM карти и услуги (увеличение, намаление на броя SIM карти, прехвърляне на външно лице, активиране или деактивиране на роуминг, кредитен лимит и други услуги), без санкции или неустойки; |
|  | Да се осигури възможност напуснали Министерство на здравеопазването служители да могат да прехвърлят служебните си телефонни номера на собствено име, без заплащане на неустойка за прекратяване на договора по тази SIM карта; |
|  | Безвъзмездно предоставяне на услуги като: замяна на изгубена, открадната или унищожена SIM карта, подробно месечно извлечение, актуализиране на абонатите в корпоративната група, номера за данни и др.; |
|  | Да се осигурява проверка на сметка и текущо потребление на кратък номер, или чрез SMS.Услугата следва да осигури възможност на всеки индивидуален абонат от групата на Министерство на здравеопазването възможност за проверка на индивидуалната сметка и други справки, чрез обаждане на номер за обслужване на клиенти. |
|  | Определеният за изпълнител участник предоставя на Възложителите по позиции безвъзмездно детайлизирана сметка за ползваните услуги заедно с фактура. |
|  | Детайлизираната сметка следва да съдържа най-малко следната информация: всички видове ползвани услуги през разплащателния период, брой на ползваните услуги, обща стойност на всеки вид ползвани услуги, общ размер на сметката, размер на данъчните начисления върху сметката, изразен както в проценти към размера на сметката, така и в абсолютни стойности, размер на договорените отчисления, общ размер на дължимата сума без ДДС и с ДДС.  |
|  | Предоставяне на подробно месечно извлечение, както на електронен, така и на хартиен носител - по отделно по клиентски номера и услуги за групата на Възложителя. Фактурите да съдържат информация за период на фактуриране, месечни абонаментни такси, отделно калкулиране на изразходваните безплатни минути (ако има такива), по направления, вид на услугата, стойност на услугата, продължителност и стойност на проведените телефонни разговори според вида им – национални, международни, входящ и изходящ роуминг, както и разговори към други мобилни мрежи (за всяка друга мрежа), както и при поискване детайлизирана справка за изходящи разговори – за всеки проведен разговор от всеки абонатен номер; |
|  | Избраният за Изпълнител по настоящата обществена поръчка следва да предостави на оторизиран представител на Министерство на здравеопазването права за достъп до своята информационна система за извършване на детайлизирана справка за: всяко осъществено повикване, включително за осъществени повиквания към безплатни услуги; стойността на всяко осъществено повикване, датата, часа и продължителността на всяко осъществено повикване. |
|  | Участникът трябва да осигурява непрекъснато предоставяне на описаните в настоящата документация съобщителни услуги, включително и на справочни услуги чрез мрежата си - 24 (двадесет и четири) часа в денонощието, 7 (седем) дни в седмицата, 365 дни в годината.  |
|  | Качеството на услугите, предоставяни от Участника, трябва да бъде в съответствие с изискванията, предвидени в стандартизационните документи цитирани в Закона за електронните съобщения, и с Общите правила за взаимоотношения с крайните потребители, съгласувани с Комисията за регулиране на съобщенията.  |
|  | Участникът да приложи данните си за GSM и UMTS покритие по население и територия за предходната 2013 г. Данните следва да съвпадат с тези от Въпросника за отчет за дейността през 2013 г. на предприятията, предоставящи обществени телефонни услуги чрез наземни мрежи с ползване на радиочестотния спектър (GSM, UMTS LTE) и т.н., представен на Комисията за регулиране на съобщенията (КРС).Представя се декларация или удостоверение от КРС. Възложителят си запазва правото при предоставянето на декларация да изисква при необходимост допълнителни доказателства. |
|  | Да бъде указан броят базови станции – брой въведени в експлоатация 2G (GSM) базови станции (сайтове) към 31.12.2013 г.. Данните следва да съвпадат с тези от Въпросника за отчет за дейността през 2013 г. на предприятията, предоставящи обществени телефонни услуги чрез наземни мрежи с ползване на радиочестотния спектър (GSM, UMTS LTE) и т.н., представен на Комисията за регулиране на съобщенията (КРС). Представя се декларация или удостоверение от КРС. Възложителят си запазва правото при предоставянето на декларация да изисква при необходимост допълнителни доказателства. |
|  | **Други изисквания** |
|  | При опасност от нарушаване сигурността на електронните съобщителни мрежи на Участника или пробив в неговите информационни системи, касаеща МИНИСТЕРСТВО НА ЗДРАВЕОПАЗВАНЕТО, същия трябва незабавно да уведоми Възложителя.  |
|  | Участникът да декларира, че поема задължение да не се разкриват и разпространяват съобщенията в т.ч. данните за технологични нужди и свързаните с тях трафични данни, данни за местоположението, както и данните, необходими за идентифициране на потребителя, които са станали известни при предоставяне на електронните съобщителни мрежи и/или услуги, както и за уведомяване при опасност от нарушаване сигурността на електронните съобщителни мрежи- за опасността, за необходимите средства за отстраняването и, както и за разходите, които са свързани с това. |
|  | За случаите, неописани в гореизложениете технически и функционални характеристики, договора и приложенията към него ще важат Общите условия на Участника. |
|  | Да бъдат спазени следните минимални изисквания към предложения тарифен план:* Разговорите в корпоративната група на програма “ПКХС”, програма „УНПТБ” и Министерство на здравеопазването, следва да бъдат безплатни и неограничени;
* Ще бъдат разглеждани предложения с месечен абонамент за една SIM максимум до 9.00 лв без ДДС (включително);
 |

**17. ОБРАЗЦИ НА ДОКУМЕНТИ КЪМ ОФЕРТАТА И ПРОЕКТ НА ДОГОВОР**